**Ministru kabineta noteikumu**

**“Grozījumi Ministru kabineta 2014. gada 17. jūnija noteikumos Nr. 331 “Elektrisko un elektronisko iekārtu un bateriju vai akumulatoru ražotāju reģistrācijas kārtība un samaksas kārtība par datu uzturēšanu”” projekta**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu “Grozījumi Ministru kabineta 2014. gada 17. jūnija noteikumos Nr. 331 “Elektrisko un elektronisko iekārtu un bateriju vai akumulatoru ražotāju reģistrācijas kārtība un samaksas kārtība par datu uzturēšanu”” projekts (turpmāk – noteikumu projekts) ir sagatavots, lai nodrošinātu Eiropas Komisijas 2019. gada 19. februāra Īstenošanas regulas (ES) Nr. 2019/290, ar ko nosaka elektrisko un elektronisko iekārtu ražotāju reģistrēšanas un ziņošanas formātu (turpmāk – Regula Nr. 2019/290) piemērošanu attiecībā uz prasībām reģistrēšanās formātam, kuru elektrisko un elektronisko iekārtu ražotāji (turpmāk – iekārtu ražotāji) vai to pilnvaroti pārstāvji izmanto, lai reģistrētos valsts informācijas sistēmā “Elektrisko un elektronisko iekārtu ražotāju reģistrs” (turpmāk – ražotāju reģistrs), kuras turētājs ir Latvijas Elektrotehnikas un elektronikas rūpniecības asociācija (turpmāk – LETERA). |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Pašreizējā situācija un problēmas, kuru risināšanai tiesību akta projekts izstrādāts:1. Regulas Nr. 2019/290 1. pants noteic, ka dalībvalstis nodrošina, ka ražotāju reģistrā iekārtu ražotāju reģistrēšanai izmanto formātu, kas noteikts Regulas Nr. 2019/290 I pielikuma A daļā, bet iekārtu ražotāju pilnvaroto pārstāvju reģistrācijai izmanto formātu, kas noteikts Regulas Nr. 2019/290 I pielikuma B daļā. Dalībvalstis var prasīt, lai tiktu sniegti papildus informācijas elementi. Regulu Nr. 2019/290 piemēro no 2020. gada 1. janvāra.

Ministru kabineta 2014. gada 17. jūnija noteikumu Nr. 331 “Elektrisko un elektronisko iekārtu un bateriju vai akumulatoru ražotāju reģistrācijas kārtība un samaksas kārtība par datu uzturēšanu”” (turpmāk – MK noteikumi Nr. 331) 7. punktā ir noteikts, ka iekārtu ražotājs vai tā pilnvarotais pārstāvis mēneša laikā pēc tam, kad uzsācis [Atkritumu apsaimniekošanas likumā](https://likumi.lv/ta/id/221378-atkritumu-apsaimniekosanas-likums) noteiktās darbības ar elektriskajām un elektroniskajām iekārtām, iesniedz reģistrētājam – Latvijas Elektrotehnikas un elektronikas rūpniecības asociācijai (turpmāk – LETERA) iesniegumu par reģistrāciju ([1. pielikums](https://likumi.lv/ta/id/267141#piel1)) kopā ar priekšapmaksu apliecinošu dokumentu par šo noteikumu 37.1. apakšpunktā minētās samaksas veikšanu un reģistrējas iekārtu ražotāju reģistrā, ko kārto reģistrētājs. Arī vairākos citos MK noteikumu Nr. 331 punktos ir ietvertas atsauces uz MK noteikumu Nr. 331 1. pielikumā ietverto informāciju. MK noteikumu Nr. 331 1. pielikums tiek izmantots arī bateriju un akumulatoru ražotāju reģistrācijai Bateriju un akumulatoru ražotāju reģistrā, kura turētājs ir LETERA. Tiesiskā regulējuma mērķis un būtība:1) noteikt, ka ražotāju reģistrā iekārtu ražotāju reģistrēšanai izmanto formātu, kas noteikts Regulas 2019/290 I pielikuma A daļā, bet iekārtu ražotāju pilnvaroto pārstāvju reģistrācijai izmanto formātu, kas noteikts Regulas 2019/290 I pielikuma B daļā;2) precizēt MK noteikumu Nr. 331 1.pielikumu, paredzot, ka tas tiek izmantots tikai bateriju un akumulatoru ražotāju reģistrācijai vai informācijas sniegšanai par izmaiņu izdarīšanu bateriju ražotāju reģistrā iekļautajā informācijā;3) lai nodrošinātu Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula**)** 5. panta 1. punkta b. un c. apakšpunkta nosacījumu ievērošanu, MK noteikumu Nr. 331 2. pielikumā tiek svītrota prasība norādīt personas kodu.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, ražotāju reģistrs.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:* 1258 elektrisko un elektronisko iekārtu ražotājiem;
* trīs videi kaitīgo preču atkritumu apsaimniekotājiem, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par iekārtām[[1]](#footnote-1).
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma ietekme uz tautsaimniecību un sabiedrības mērķgrupām:1. Nav paredzams, ka noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.
2. Noteikumu projekta prasības neattiecas uz Nacionālā attīstības plāna rādītājiem mikrolīmenī vai makrolīmenī.
3. Noteikumu projekta prasības neattiecas uz konkurenci.
4. Noteikumu projekta ietekme uz vidi ir vērtējama pozitīvi, tā kā tiek noteiktas prasības, kas uzlabos iekārtu un to atkritumu apsaimniekošanu tādā veidā, kas veicina to atkārtotu izmantošanu, pārstrādi un reģenerāciju.
5. Noteikumu projekta prasībām nav ietekmes uz veselību.
6. Noteikumu projekta prasības neskar nevalstiskās organizācijas.
7. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.
 |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Regula Nr. 2019/290 (Eiropas Savienības Oficiālais Vēstnesis, L 48, 20.2.2019., 6.lpp.) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula Nr. 2019/290 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| 1.panta 1.punkta a) apakšpunkts | 1.punkts | Pārņemtas pilnībā | Netiek noteiktas stingrākas prasības. |
| 1.panta 1.punkta b) apakšpunkts | 2.punkts | Pārņemtas pilnībā | Netiek noteiktas stingrākas prasības. |
| 1.panta 2.punkts | 1., 2.punkts | Pārņemtas pilnībā | Netiek noteiktas stingrākas prasības. |
| 3.panta 2.teikums | 9.punkts | Pārņemtas pilnībā.  | Netiek noteiktas stingrākas prasības. |
| I pielikuma A daļa | 1.punkts | Pārņemtas pilnībā | Netiek noteiktas stingrākas prasības. |
| I pielikuma B daļa | 2.punkts |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Ir izmantota Regulas Nr. 2019/290 1. panta 2. punktā un I pielikumā dalībvalstīm paredzētā rīcības brīvība noteikt, ka ir jāiesniedz papildus informācijas elementi, kuri ir apzīmēti ar “M\*”, tā kā Latvijas normatīvajos aktos nav noteiktas prasības informācijas par iekārtu apakškategorijas un iekārtu tipiem (mājsaimniecības iekārtas vai iekārtas, kas nav mājsaimniecības iekārtas) turpmākai izmantošanai, tāpēc šādas informācijas vākšana un apkopošana nav lietderīga.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar. |
| Cita informācija | Nav. |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē  | Noteikumu projekts un tā sākotnējās ietekmes novērtējuma ziņojums (anotācija) 2019. gada 9. jūlijā tika publicēts VARAM tīmekļvietnē [www.varam.gov.lv](http://www.varam.gov.lv).  |
| 3. | Sabiedrības līdzdalības rezultāti  | Pēc noteikumu projekta ievietošanas VARAM tīmekļvietnē sabiedrības pārstāvju viedokļi netika saņemti.  |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, ražotāju reģistrs, LETERA |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un

reģionālās attīstības ministrs Juris Pūce

Doniņa 67026515

ilze.donina@varam.gov.lv

1. Valsts vides dienesta tīmekļvietne [http://www.vvd.gov.lv/public/fs/CKFinderJava/files/EEI\_apsaimn\_sistema\_2018\_11\_14. pdf](http://www.vvd.gov.lv/public/fs/CKFinderJava/files/EEI_apsaimn_sistema_2018_11_14.%20pdf) [↑](#footnote-ref-1)